Patientforsikringen har givet urigtige oplysninger over for Folketinget om kræftpatienters ventetid. I flere tilfælde har Patientforsikringen i sin redegørelsen til Folketinget opgjort ventetiden til at være adskillige uger kortere, end den var i virkeligheden, og som Patientforsikringen selv har beregnet, skriver Politiken. Et eksempel er en 52-årig kvinde fra Nordjylland, hvor der ifølge Patientforsikringens afgørelse til enkemanden skete en overskridelse af den maksimale ventetid på 13,5 uger. Men i den redegørelse fra Patientforsikringen, som Folketinget har modtaget via sundhedsministeren, er overskridelsen kun noteret til 4,5 uger. - Det er jo dokumentfalsk, siger sundhedsordfører Jens Peter Vernersen (S) til Politiken. Han kræver, at sagerne bliver behandlet igen, så de efterladte får en ny chance for at få erstatning.

Opsummering:
Patientforsikringen har givet urigtige oplysninger til Folketinget om kræftpatienter, der har søgt erstatning for at have ventet for længe på strålebehandling.